b'\n_START_ARTICLE_\nHarmaakaulusbulbuli\n_START_SECTION_\nLevinneisyys\n_START_PARAGRAPH_\nHarmaakaulusbulbulia tavataan laikuttaisesti Intian lounaisosissa. Se on v\xc3\xa4henem\xc3\xa4ss\xc3\xa4 metsien tuhoutumisen takia. Laji on luokiteltu silm\xc3\xa4ll\xc3\xa4pidett\xc3\xa4v\xc3\xa4ksi.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nHarmaakaulusbulbuli el\xc3\xa4\xc3\xa4 pesim\xc3\xa4aikaan metsiss\xc3\xa4 700\xe2\x80\x931\xc2\xa0400 metrin korkeudella merenpinnasta. Pesim\xc3\xa4ajan j\xc3\xa4lkeen se siirtyy alempiin korkeuksiin.\n_START_SECTION_\nElintavat\n_START_PARAGRAPH_\nHarmaakaulusbulbuli pesii maalis-hein\xc3\xa4kuussa ja naaras munii yksi tai kaksi munaa. Harmaakaulusbulbuli k\xc3\xa4ytt\xc3\xa4\xc3\xa4 ravinnokseen marjoja, hedelmi\xc3\xa4 ja hy\xc3\xb6nteisi\xc3\xa4. Se etsii ravintoa usein yksin tai pareittain, mutta joskus 4\xe2\x80\x938 yksil\xc3\xb6n parvissa.'